Julgen väita, et inimese üks olulisemaid heaoluallikaid on piisav ja regulaarne liikumine, mis tagab meile tulevikus parema elukvaliteedi ning muudab meie elu täisväärtuslikumaks. Üha pikemad tööpäevad ja pinged selle juures suruvad inimese sageli seisu, kust välja pääseda  on suhteliselt raske. Eriti tänases Eestis, kus töötus on ületanud juba 10% piiri ning inimesi, kes otsivad uut leivateenimise võimalust, on üle 70 000, käesoleva aasta lõpuks aga ehk 100 000! Selline olukord tekitab stressi ja kõige hullemaid mõtteid.